Brian Wilson
Brian Douglas Wilson (nate 20 de junio 1942) es un musico, cantator, autor-compositor e productor discographic statounitese qui cofundeva The Beach Boys. Ille deveniva lor autor-compositor e chef creative durante lor annos plus succedite in le decennio de 1960. Wilson faceva multe innovationes con su compositiones e productiones, deveniente un del autor-compositores plus influential del seculo 20, al costo de su sanitate mental.

The Beach Boys era formate in 1961 per Wilson, su fratres Dennis e Carl, lor cosino Mike Love e lor amico Al Jardine. Originalmente, Wilson era lor chef unofficial, bassista, clavierista e vocalista principal juncte. Illes era initialmente influentiate per le rock and roll del decennio de 1950 e le cultura de juventute e surfing in California del Sud. Post un collapso nervose in 1964, Wilson cessava participation in lor toures e se concentrava in composition e production discographic. Su controlo del production discographic era sin precedente in musica rock e pop. Ille expandeva su influentias musical, su experimentation e le complexitate de su obras, que adjutava le creation del album famose e acclamate Pet Sounds (1964). Su projecto subsequente Smile era abortate dum su sanitate mental se deteriorava.

Su rolo in le banda se reduceva durante le annos subsequente e ille deveniva cogniscite pro su luctas con maladias mental, su narcomania e su reclusion. Durante le decennio de 1980 ille receptava therapia controverse del psychologo Eugene Landy. In 1992, un corte ordinava le termination de isto e Wilson comenciava therapia conventional. Postea le fin del decennio de 1990, Wilson ha sovente facite albumes e concertos. Ille continue esser un membro official del Beach Boys ma al presente ille no sona con illes.

Wilson scribeva multe cantos succedite, que nunc es icones del decennio de 1960, e introduceva multe innovationes de discographia. Su obras adjutava le elevation de Los Angeles como un centro de musico popular que poteva rivalisar New York City. Su modo de production, independente del compania discographic, influentiava le artistas de punk rock e indie rock. Ille era inducite in le Rock and Roll Hall of Fame in 1988. Ille ha ganiava duo Grammy Awardes pro Brian Wilson Presents Smile (2004) e The Smile Sessions (2011), que explora le projecto de Smile. Su vita era depingite in le film de 2014 Love & Mercy, ubi ille es representate per John Cusack e Paul Dano.

Musicos
Gente statounitese
Musica pop